
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 28 

27 Φεβρουάριου 1956 


ΠΕΡΙΕΧΟΜΕΝΑ 


ΑΠΟΦΑΣΕΙΣ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 

Περί δημοσιεύσεως στην Εφημερίδα της Κυβερνή¬ 
σεως αποφάσεως της Ολομέλειας της Βουλής «Για 
την οικονομική ενίσχυση από τη Βουλή 30 ορφανών 
παιδιών, θυμάτων του πολέμου στη Βοσνία - Ερζε¬ 
γοβίνη» . 

ΑΠΟΦΑΣΕΙΣ 

Τροποποίηση της ΠΔ/ΤΕ 2358/28.4.95 . 

Συμμετοχή των πιστωτικών ιδρυμάτων στο μετοχικό κε¬ 
φάλαιο επιχειρήσεων του χρηματοπιστωτικού το¬ 
μέα . 

Ανώτατο όριο ανάληψης μετρητών μέσω χρήσης καρ¬ 
τών διενέργειας πληρωμών . 


ΑΠΟΦΑΣΕΙΣ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 

(ΐ) 

Περί δημοσιεύσεως στην Εφημερίδα της Κυβερνήσεως 
αποφάσεως της Ολομέλειας της Βουλής «Για την οικο¬ 
νομική ενίσχυση από τη Βουλή 30 ορφανών παιδιών, 
θυμάτων του πολέμου στη Βοσνία - Ερζεγοβίνη». 

Ο ΠΡΟΕΔΡΟΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 του Συντάγματος. 

2. Την από 4 Ιανουάριου 1996 ομόφωνη απόφαση της 
Διάσκεψης των Προέδρων. 

3. Την κατά την ΟΔ' συνεδρίαση της 13ης Φεβρουάριου 
1996 ομόφωνη απόφαση της Ολομέλειας της Βουλής των 
Εί^λήνων. 

4. Το άρθρο 150 του Κανονισμού της Βουλής (Μέρος Β 
- Προσωπικό), παραγγέλουμε: 

Τη δημοσίευση στην Εφημερίδα της Κυβερνήσεως της 
αποφάσεως αυτής, που έχει ως εξής: 


ΑΠΟΦΑΣΗ 

ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 
Η ΒΟΥΛΗ ΤΩΝ ΕΛΛΗΝΩΝ 
Έχοντας υπόψη: 

1. Τα άρθρα 65 και 72 παρ. 1 του Συντάγματος. 

2. Τα άρθρα 11 παρ. 4 και 7,120 παρ. 7 του Κανονισμού 
της Βουλής (Μέρος Α' - Κοινοβουλευτικό) σε συνδυασμό 

1 προς τα άρθρα 96 παρ. 2 περιπτ. ιδ' και 102 παρ. 1 του Κα¬ 
νονισμού της Βουλής (Μέρος Β - Προσωπικό). 

3. Την ευαισθητοποίηση όλων των πτερύγων της Βου- 

2 λής απέναντι στο πρόβλημα των ορφανών παιδιών από τον 
τραγικό πόλεμο στη Βοσνία - Ερζεγοβίνη. 

4. Την πρόταση του Προέδρου της Βουλής για «υιοθέ- 

3 τηση» 30 ορφανών παιδιών της Βοσνίας - Ερζεγοβίνης 
από τη Βουλή των Ελλήνων που εξαγγέλθηκε κατά την ει¬ 
δική εκδήλωση της 22.12.1995 στην Αίθουσα Γερουσίας 
της Βουλής παρουσία εκπροσώπων όλων των Κομμά¬ 
των. 

5. Την ανθρωπιστική αποστολή του μη κυβρνητικού και 
μη κερδοσκοπικού Οργανισμού «Ελληνικό Καραβάνι Αλ¬ 
ληλεγγύης» που ίδρυσαν οι Έλληνες ευρωβουλευτές Πα- 
ρασκευάς Αυγερινός, Παναγιώτης Λαμπρίας και Αλέκος 
Αλαβάνος και ειδικά το πρόγραμμα αυτού, που αποβλέπει 
στην οικονομική υποστήριξη όσο το δυνατόν περισσότε¬ 
ρων ορφανών παιδιών από τον πόλεμο στη Βοσνία - Ερζε¬ 
γοβίνη. 

6. Τα σχετικά βιογραφικά σημειώματα 30 συγκεκριμέ¬ 
νων ορφανών παιδιών εκ των οποίων 15 από την περιοχή 
ΜΠΡΤΣΚΟ και 15 από την ΙΛΙΤΖΑ καθώς και τις από 
5.2.1996 αμοιβαίες συμφωνίες μεταξύ του Προέδρου της 
Βουλής και του ως άνω Οργανισμού. 

7. Την υπό Κ.Α. 0845 πίστωση του προϋπολογισμού της 
Βουλής, οικονομικού έτους 1995, αποφασίζει ομό¬ 
φωνα: 

1. Να αναλάβει η Βουλή των Ελλήνων την οικονομική 
ενίσχυση τριάντα ορφανών παιδιών από τις περιοχές 
ΜΠΡΤΣΚΟ και ΙΛΙΤΖΑ για ένα χρόνο και δη για το χρονικό 
διάστημα Δεκεμβρίου 1995 - Νοεμβρίου 1996 με το ποσό 
των 8.500 δρχ. το μήνα για κάθε παιδί. 

2. Η σχετική δαπάνη εκ δρχ. 3.060.000 θα καταβληθεί 

από το Ειδικό Λογιστήριο της Βουλής εφάπαξ στο Λογα¬ 
ριασμό «Ελληνικό Καραβάνι Αλληλεγγύης»: Εθνική Τρά¬ 
πεζα 159/48029-99 και θα βαρύνει τον προϋπολογισμό 
έτους 1995. 

3. Εξουσιοδοτεί τον Πρόεδρο της Βουλής να ρυθμίζει 
με αποφάσεις του κάθε αναγκαία λεπτομέρεια για εφαρ¬ 
μογή της παρούσης καθώς και τον τρόπο επικοινωνίας της 
Βουλής με τους κατά περίπτωση κηδεμόνες των παιδιών 
και ομαλής διάθεσης των χρημάτων. 

Αθήνα, 14 Φεβρουάριου 1996 

Ο Πρόεδρος της Δημοκρατίας 
ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 

-♦- 

Α ΠΟΦΑΣΕΙ Σ 

Αριθ. 138 { 2 ' 

Τροποποίηση της ΠΔ/ΤΕ 2358/28.4.95. 

Πράξη Διοικητή 2381/14.2.96 
(Άρθρο 1 του Ν. 1266/82) 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «Όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις». 

β) Την ΠΔ/ΤΕ 2358/28.4.95 «ανακαταθέσεις στην Τρά¬ 
πεζα της Ελλάδος των καταθέσεων σε συνάλλαγμα στα 
πιστωτικά ιδρύματα». 

γ) Τη σκοπιμότητα περαιτέρω προσαρμογής του πλαι¬ 
σίου διαχείρισης των καταθέσεων σε συνάλλαγμα στις 
τρέχουσες συνθήκες στις αγορές χρήματος και συναλλάγ¬ 
ματος, αποφάσισε: 

Να τροποποιήσει την παράγρ. 3β της ΠΔ/ΤΕ 2358/ 
28.4.95 και να καθορίσει ότι το ποσό της προμήθειας που 
καταβάλλεται μηνιαίως στα πιστωτικά ιδρύματα από την 
Τράπεζα της Ελλάδος θα ισοδύναμε! με ετήσια προμή¬ 
θεια: 

α) Για τις υποχρεωτικές ανακαταθέσεις: 1,6% από 1ης 
Μαρτίου και 1,4% από 1ης Ιουνίου 1996. 

Η πρώτη μηνιαία καταβολή της προμήθειας σύμφωνα με 
τα ως άνω ποσοστά θα γίνει με βάση το μέσο ημερήσιο 
υπόλοιπο των ανακαταθέσεων σε συνάλλαγμα του μηνός 
Μαρτίου και Ιουνίου 1996, αντίστοιχα. 

β) Για τις προαιρετικές ανακαταθέσεις: 0,7% από 1ης 
Μαρτίου 1996. 

Η πρώτη μηνιαία καταβολή της προμήθειας σύμφωνα με 
το ως άνω ποσοστό θα γίνει με βάση το μέσο ημερήσιο 
υπόλοιπο των ανακαταθέσεων σε συνάλλαγμα του μηνός 
Μαρτίου 1996. 

Οι λοιπές διατάξεις της ΠΔ/ΤΕ 2358/28.4.95 παραμέ¬ 
νουν αμετάβλητες. 

Από τις διατάξεις της παρούσας Πράξης δεν προκύπτει 
δαπάνη σε βάρος του Κρατικού Προϋπολογισμού. 


Η πράξη αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 16 Φεβρουάριου 1996 

Ο Διοικητής 
ΛΟΥΚΑΣ ΠΑΠΑΔΗΜΟΣ 

- 4 - 

Αριθ. 135 

Συμμετοχή των πιστωτικών ιδρυμάτων στο μετοχικό κεφά¬ 
λαιο επιχειρήσεων του χρηματοπιστωτικού τομέα. 
(Συνεδρίαση 564/23.11.95, θέμα 5) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 
Αφού έλαβε υπόψη: 

α. Την απόφασή της 448/2/7.5.90, όπως ισχύει, που 
αφορά στις επενδύσεις των τραπεζών σε μετοχές επιχει¬ 
ρήσεων του χρηματοπιστωτικού τομέα. 

β. Την ΠΔ/ΤΕ 2053/18.3.92, όπως ισχύει, περί ορισμού 
των ιδίων κεφαλαίων των πιστωτικών ιδρυμάτων που 
έχουν την έδρα τους στην Ελλάδα, 
γ. Τις διατάξεις των άρθρων 2 και 16 του Ν. 2076/92. 
δ. Την απόφασή της 521/2/25.2.93 περί επενδύσεων 
των πιστωτικών, ιδρυμάτων σε μετοχικούς τίτλους και με¬ 
ρίδα αμοιβαίων κεφαλαίων. 

ε. Την ανάγκη κωδικοποίησης των διατάξεων που αφο¬ 
ρούν στην παρακολούθηση των συμμετοχών των πιστωτι¬ 
κών ιδρυμάτων σε επιχειρήσεις του χρηματοπιστωτικού 
τομέα και απλοποίησης των σχετικών διαδικασιών, απο¬ 
φάσισε τα ακόλουθα: 

I. 1. Απαιτείται προηγούμενη κατά περίπτωση έγριση της 
Τράπεζας της Ελλάδος για την απόκτηση ή επαΰξησπ 
συμμετοχής στο μετοχικό κεφάλαιο των επιχειρήσεων, 
που αναφέρονται στην πιο κάτω παράγραφο II, από τα πι¬ 
στωτικά ιδρύματα που εδρεύουν στην Ελλάδα καθώς και 
από τα υποκαταστήματα των πιστωτικών ιδρυμάτων με 
έδρα σε τρίτες, εκτός της Ευρωπαϊκής Ενωσης, χώρες, 
στις ακόλουθες περιπτώσεις: 

α. Όταν το ύψος της συμμετοχής, άμεσης ή έμμεσης, 
του πιστωτικού ιδρύματος ανέλθει σε ποσοστό ίσο ή μεγα¬ 
λύτερο από το 10% του μετοχικού κεφαλαίου ή των δικαι¬ 
ωμάτων ψήφου της εταιρίας, στο κεφάλαιο της οποίας 
πραγματοποιείται η συμμετοχή, ή 
β. Οταν αυξάνεται το ποσό ή το ποσοστό υφισταμένης 
συμμετοχής (άμεσης ή έμμεσης) του πιστωτικού ιδρύμα¬ 
τος, πέραν του ανωτάτου ορίου που έχει εγκριθεί με βάση 
ειδική απόφαση της Τράπεζας τής Ελλάδος. 

Δεν απαιτείται προηγούμενη έγκριση της Τράπεζας της 
Ελλάδος στην περίπτωση που το ποσό της συνολικής αύ¬ 
ξησης (εφάπαξ ή τμηματικά) της συμμετοχής (παράγρ. 1 β) 
δεν υπερβαίνει, εντός κάθε ημερολογιακού έτους, το χα¬ 
μηλότερο από τα ακόλουθα δύο όρια: 

ί. Το ποσό που αντιστοιχεί σε ποσοστό ίσο με το 1 % των 
κατά το τέλος του αμέσως προηγούμενου ημερολογιακού 
έτους ιδίων κεφαλαίων του πιστωτικού ιδρύματος, 
ϋ. Το ποσό των δρχ. 100.000.000. 

Προκειμένου περί των υποκαταστημάτων πιστωτικών 

ιδρυμάτων με έδρα σε τρίτες εκτός Ευρωπαϊκής Ένωσης, 
χώρες, για την υπαγωγή της αύξησης της συμμετοχής σε 
προηγούμενη έγκριση λαμβάνεται υπόψη η υπέρβαση 
μόνο του ορίου των δρχ. 100 . 000 . 000 . 

Οι συμμετοχές που δεν υπόκεινται σε έγκριση σύμφωνα 
με τα παραπάνω, γνωστοποιούνται εντός 10 ημερών από 
την πραγματοποποίησή τους στην Τράπεζα της Ελλάδος 
(Δ/σεις: Νομισματικής Πολιτικής και Τραπεζικών Εργα¬ 
σιών και Γενικής Επιθεώρησης Τραπεζών). 

Διευκρινίζεται ότι για τον υπολογισμό του συνολικού πο¬ 
σοστού συμμετοχής προσμετρώνται και οι έμμεσες συμ- 
εφόοον διοκροτούντοι ρέοο? ετοιρειών οτίζ 
οποίες το πιστωτικό ίδρυμα συμμετέχει με ποσοστό του¬ 
λάχιστον 20%. 

2. Στα πιο πάνω όρια δεν θα συνυπολογίζεται η αξία των 
μετοχικών τίτλων που παραμένουν στην κυριότητα του πι¬ 
στωτικού ιδρύματος από παροχή υπηρεσιών υηάβΓν/Γίίίπθ 
για χρονικό διάστημα μέχρι 12 μήνες από την ημερομηνία 
λήξης της διάθεσης των τίτλων. 

II. Οι διατάξεις της απόφασης αυτής αφορούν στις συμ¬ 
μετοχές των πιστωτικών ιδρυμάτων στις πιο κάτω κατηγο¬ 
ρίες επιχειρήσεων: 

ί. Πιστωτικά ιδρύματα. 

ϋ. Χρηματοδοτικά ιδρύματα κατά την έννοια του άρθρου 
2 του Ν. 2976/92, συμπεριλαμβανομένων και των εται¬ 
ρειών με αντικείμενο δραστηριότητας την απόκτηση συμ¬ 
μετοχών. 

Ιϋ. Εταιρίες παροχής επιχειρηματικών συμβουλών που 
δεν καλύπτονται από τον ορισμό του χρηματοδοτικού 
ιδρύματος του ως άνω εδαφίου (ϋ). 

ίν. Ασφαλιστικές εταιρίες. 

ν. Χρηματιστήρια Αξιών και Χρηματιστήρια Παραγώ- 
γων. 

νί. Εταιρίες διαχείρισης ακινήτων και λοιπών στοιχείων 
ενεργητικού - παθητικού. 

νϋ. Εταιρίες επενδύσεων χαρτοφυλακίου και εταιρείες 
διαχείρισης αμοιβαίων κεφαλαίων. 

νϋί. Εταιρίες παροχής επιχειρηματικού κεφαλαίου {\/ΕΝ- 
ΤϋΠΕ ΟΑΡίΤΑί.). 

ίχ. Εταιρίες διαχείρισης διατραπεζικών συστημάτων και 
υπηρεσιών πληροφορικής. 

χ. Χρηματιστηριακές εταιρίες. 

III. Η απόφαση ΕΝΠΘ 448/2/7.5.90, όπως ισχύει, κα- 
ταργείται. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα μέλη Ο Γραμματέας 

Ακριβές αντίγραφο 
Αθήνα, 14 Φεβρουάριου 1996 

Ο Γραμματέας 
Π. ΚΥΡΙΑΚΟΠΟΥΛΟΣ 

-♦- 

Αριθ. 131 (4) 

Ανώτατο όριο ανάληψης μετρητών μέσω χρήσης καρτών 
διενέργειας πληρωμών. 

(Συνεδρίαση 569/5.1.96, θέμα 3) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α. Τις αποφάσεις ΥΠ 302/8/9.4.82 και ΕΝΠΘ 473/16/ 
20.5.91, όπως ισχύουν, σχετικά με τους όρους έκδοσης 
και χρησιμοποίησης πιστωτικών δελτίων και καρτών διε¬ 
νέργειας πληρωμών από τράπεζες και εξουσιοδοτημέ¬ 
νους φορείς. 

β. Την ΠΔ/ΤΕ 2360/30.5.95 με την οποία καθορίστηκε, 
μεταξύ άλλων, σε 1.000 ΕΟυ το μήνα και κατά τράπεζα το 
ανώτατο όριο άντλησης μετρητών στο εσωτερικό ή εξωτε¬ 
ρικό μέσω χρήσης πιστωτικών δελτίων από το Ιδιο φυσικό 
πρόσωπο. 

γ. Αιτήματα ενδιαφερομένων εκδοτών καρτών διενέρ¬ 
γειες πληρωμών, αποφάσισε τα ακολούθα: 

Η προβλεπόμενη με βάση την ΠΔ/ΤΕ 2360/30.5.95 δυ¬ 
νατότητα ανάληψης μετρητών στο εσωτερικό ή εξωτερικό 
(σήμερα μέχρι 1.000 ΕΟΙΙ το μήνα) επιτρέπεται και στην 
περίπτωση χρήσης καρτών διενέργειας πληρωμών (εταιρι¬ 
κών και ατομικών), υπό την προϋπόθεση ότι για το σύνολο 
των καρτών, ανεξαρτήτως κατηγορίας, τηρείται το εν 
λόγω ανώτατο όριο κατ’ άτομο και κατά τράπεζα (εκδότη). 

Διευκρινίζεται ότι στην περίπτωση εταιρικών καρτών 
ισχύει χωριστό όριο (1.000 ΕΟυ το μήνα) κατά εταιρική 
κάρτα. 

Από την παρούσα απόφαση δεν προκαλείται δαπάνη σε 
βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Ο Πρόεδρος Τα μέλη Ο Γραμματέας 

Ακριβές αντίγραφο 
Αθήνα, 14 Φεβρουάριου 1996 
Ο Γραμματέας 
Π. ΚΥΡΙΑΚΟΠΟΥΛΟΣ 

